Аднак Крэмль ужо знайшоў адказ на гэтую стратэгію, піша выданне. Расіяне плануюць нейтралізаваць Альянс ядзерным шантажам, то бок абмежаваным тактычным ударам. Паводле разлікаў расіян, ядзерны ўдар па Польшчы не прывядзе да ўдару ў адказ з боку ЗША. Згодна з расійскай дактрынай Герасімава, Расія не можа выйграць звычайную вайну з NATO. Аднак можа выкарыстаць тактычную ядзерную зброю, наносячы ўдар па адным з вялікіх гарадоў у Цэнтральнай Еўропе. З расійскіх манеўраў вядома, што ахвярай можа стаць Варшава альбо Стакгольм. У Расіі лічаць, што такі ўдар змусіць Захад да перамоваў з Масквою. Маўляў, гэта паставіць урады заходніх краін перад выбарам: прыйсці на дапамогу Балтыйскім краінам альбо Польшчы, або прыняць рызыку ядзернага ўдару.